Document ID: 31995R1683

Reference:
EUR-Lex - 31995R1683 - LT
Svarbus teisinis pranešimas
|
31995R1683
Oficialusis leidinys L 164 , 14/07/1995 p. 0001 - 0004
Tarybos Reglamentas (EB) Nr. 1683/951995 m. gegužės 29 d.nustatantis vienodą vizų formąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 100c straipsnio 3 dalį,atsižvelgdama į Komisijos pasiūlymą,atsižvelgdama į Europos Parlamento nuomonę,kadangi Sutarties 100c straipsnio 3 dalis reikalauja, kad iki 1996 m. sausio 1 d. Taryba imtųsi priemonių vizų formai suvienodinti;kadangi vienodos vizų formos įvedimas yra svarbus žingsnis derinant vizų politiką; kadangi Sutarties 7a straipsnis numato, kad vidaus rinką sudaro vidaus sienų neturinti teritorija, kurioje pagal Sutarties nuostatas užtikrinamas laisvas asmenų judėjimas; kadangi šis žingsnis yra taip pat laikomas kartu su Europos Sąjungos sutarties VI antraštinėje dalyje numatytomis priemonėmis sudarančiu susietą visumą;kadangi svarbu, kad vienoda vizų forma turėtų visą reikalingą informaciją ir atitiktų labai griežtus techninius reikalavimus, ypač dėl apsaugos nuo padirbinėjimo ir klastojimo priemonių; kadangi ji taip pat turi būti pritaikyta naudoti visoms valstybėms narėms ir turėti visuotinai pripažįstamus apsauginius požymius, kurie aiškiai matosi plika akimi;kadangi šis reglamentas nustato tik tokias specifikacijas, kurios nėra slaptos; kadangi šias specifikacijas reikia papildyti kitomis specifikacijomis, kurios, siekiant užkardyti padirbinėjimą ir klastojimą, turi likti slaptos ir kurios gali nebūti siejamos su duomenimis apie asmenį arba nuorodomis į tokius duomenis; kadangi įgaliojimai nustatyti papildomas specifikacijas turėtų būti suteikti Komisijai;kadangi siekiant užtikrinti, kad nurodyta informacija nebūtų prieinama daugiau asmenų negu reikia, taip pat būtina, kad kiekviena valstybė narė paskirtų ne daugiau kaip vieną įstaigą, atsakingą už vienodos vizų formos spausdinimą, pasilikdama sau galimybę prireikus tą įstaigą keisti; kadangi apsaugos sumetimais kiekviena valstybė narė privalo pranešti Komisijai ir kitoms valstybėms narėms tos atsakingos įstaigos pavadinimą;kadangi, norint, kad būtų veiksmingas, šis reglamentas turėtų būti taikomas visoms 5 straipsnyje apibūdintoms vizoms, kadangi valstybės narės turėtų galėti vienodą vizų formą taip pat naudoti vizoms, kurios gali būti skirtos 5 straipsnyje nenurodytiems tikslams su sąlyga, jog būtų matyti plika akimi matomi skirtumai, kad nebūtų painiavos su vienoda viza;kadangi vienodoje vizų formoje pagal pridedamą priedą įrašytinų duomenų apie asmenį atžvilgiu reikia užtikrinti, kad būtų laikomasi valstybėse narėse galiojančių duomenų apsaugos nuostatų ir atitinkamų Bendrijos teisės aktų,PRIĖMĖ ŠĮ REGLAMENTĄ:1 straipsnisPagal 5 straipsnį valstybių narių išduodamos vizos gaminamos vienodos formos (įklija). Jos atitinka priede numatytas specifikacijas.2 straipsnisPapildomos techninės specifikacijos, kurios apsunkina vizos padirbimą arba klastojimą, nustatomos 6 straipsnyje nurodyta tvarka.3 straipsnis1. 2 straipsnyje nurodytos specifikacijos yra slaptos ir neskelbiamos. Jos žinotinos tiktai valstybių narių atsakingomis už spausdinimą paskirtoms įstaigoms ir valstybės narės arba Komisijos tinkamai įgaliotiems asmenims.2. Kiekviena valstybė narė skiria vieną įstaigą, atsakingą už vizų spausdinimą. Šios įstaigos pavadinimą ji praneša Komisijai ir kitoms valstybėms narėms. Dvi arba kelios valstybės narės šiam tikslui gali paskirti tą pačią įstaigą. Kiekviena valstybė narė turi teisę keisti savo paskirtą įstaigą. Apie tai ji atitinkamai informuoja Komisiją ir kitas valstybes nares.4 straipsnis1. Nepažeisdamas atitinkamų išsamesnių nuostatų, reglamentuojančių duomenų apsaugą, asmuo, kuriam išduodama viza, turi teisę patikrinti vizoje įrašytus asmeninio pobūdžio duomenis ir prireikus prašyti, kad jie būtų ištaisyti ar panaikinti.2. Vienodoje vizų formoje nepateikiama jokios kompiuteriu apdorojamos informacijos, jei ji neįrašyta ir į skyrelius, aprašytus priedo 6-12 punktuose, arba jei ji nepaminėta atitinkamame kelionės dokumente.5 straipsnisŠiame reglamente "viza" yra valstybės narės, į kurios teritoriją prašoma leisti įvažiuoti, duotas leidimas arba priimtas sprendimas, leidžiantis vykti:- į tą valstybę narę arba kelias valstybes nares numatytam buvimui, iš viso trunkančiam ne ilgiau kaip tris mėnesius,- tranzitu per tos valstybės narės arba kelių valstybių narių teritoriją arba oro uostų tranzitinę zoną.6 straipsnis1. Tais atvejais, kai daroma nuoroda į šį straipsnį, taikomos toliau pateikiamos nuostatos.2. Komisijai padeda iš valstybių narių atstovų sudarytas komitetas, kuriam pirmininkauja Komisijos atstovas.Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė pareiškiama Sutarties 148 straipsnio 2 dalyje nustatyta balsų dauguma tuo atveju, kai Taryba turi priimti sprendimą remdamasi Komisijos pasiūlymu. Valstybių narių atstovų komitete balsai paskirstomi taip, kaip nustatyta tame straipsnyje. Pirmininkas nebalsuoja.3. a) Komisija patvirtina numatytas priemones, jeigu jos atitinka komiteto nuomonę.b) Jeigu numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.Jeigu Taryba per du mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija, išskyrus atvejus, kai Taryba paprastąja balsų dauguma atmetė minėtas priemones.7 straipsnisTais atvejais, kai valstybės narės naudoja vienodą vizų formą 5 straipsnyje nenumatytiems tikslams, reikia imtis atitinkamų priemonių užtikrinti, kad nebūtų painiavos su 5 straipsnyje nurodyta viza.8 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.1 straipsnis taikomas praėjus šešiems mėnesiams nuo 2 straipsnyje nurodytų priemonių patvirtinimo.Šis reglamentas yra privalomas visas ir tiesiogiai taikomas visose valstybėse narėse.Priimtas Briuselyje, 1995 m. gegužės 29 d.Tarybos varduPirmininkasH. de Charette--------------------------------------------------PRIEDAS+++++ TIFF +++++Apsauginiai požymiai1. Šioje vietoje dedamas ženklas, kurį sudaro devynios elipsės išskleistos vėduoklės pavidalu.2. Šioje vietoje dedama optiškai kintama žyma (kinegrama arba jos pakaitalas). Keičiant regėjimo kampą, joje matomos kintamo dydžio ir spalvų 12 žvaigždučių, raidė "E" ir gaublys.3. Šioje vietoje dedamas logotipas, kurį sudaro išduodančiosios valstybės narės pavadinimą žyminti raidė arba raidės (arba, "BNL" žymint Beneliukso šalis, būtent Belgiją, Liuksemburgą ir Nyderlandus), darančios paslėpto vaizdo įspūdį. Šis logotipas atrodo šviesus, žiūrint įstrižai, ir tamsus — pakreipus 90o kampu. Vartojami šie logotipai: A — Austrijai, BNL — Beneliuksui, D — Vokietijai, DK — Danijai, E — Ispanijai, F — Prancūzijai, FIN — Suomijai, GR — Graikijai, I — Italijai, IRL — Airijai, P — Portugalijai, S — Švedijai, UK — Jungtinei Karalystei.4. Šios vietos viduryje didžiosiomis raidėmis optiškai kintamomis spalvomis matomas žodis, "visa". Keičiant regėjimo kampą, jis atrodo žalias arba raudonas.5. Šiame skyrelyje žymimas vizos numeris, kuris yra iš anksto išspausdinamas ir prasideda išduodančiąją šalį nurodančia raide arba raidėmis, kaip jau aprašyta 3 punkte. Jis spausdinamas specialiu šriftu.Užpildomi skyreliai6. Šis skyrelis prasideda žodžiu "galioja". Išduodančioji institucija nurodo teritoriją arba teritorijas, kuriose viza galioja.7. Šis skyrelis prasideda žodžiu "nuo", o kiek toliau toje pačioje eilutėje yra žodis "iki". Išduodančioji institucija čia nurodo vizos galiojimo laiką.8. Šis skyrelis prasideda žodžiais "atvykimų skaičius", o kiek toliau toje pačioje eilutėje yra žodžiai "buvimo trukmė" (t. y. prašytojų ketinamo buvimo trukmė) ir "dienos/dienų".9. Šis skyrelis prasideda žodžiu "išduota", o jame nurodoma vizos išdavimo vieta.10. Šis skyrelis prasideda žodžiais "išdavimo data" (po kurių išduodančioji institucija įrašo vizos išdavimo datą), o kiek toliau toje pačioje eilutėje yra žodžiai "paso numeris" (po kurių įrašomas asmens paso numeris).11. Šis skyrelis prasideda žodžiais "vizos tipas". Išduodančioji institucija vizos kategoriją nurodo pagal šio reglamento 5 ir 7 straipsnius.12. Šis skyrelis prasideda žodžiu "pastabos". Išduodančioji institucija jame nurodo reikiamą papildomą informaciją su sąlyga, kad laikomasi šio reglamento 4 straipsnio. Likusios dvi su puse eilutės tokioms pastaboms paliekamos tuščios.13. Šiame skyrelyje pateikiama atitinkama kompiuteriu apdorojama informacija, palengvinanti išorinės sienos kontrolę.Popierius yra pastelinės žalios spalvos su raudonomis ir mėlynomis žymėmis.Skyrelius žymintys žodžiai spausdinami anglų ir prancūzų kalbomis. Išduodančioji valstybė gali pridėti juos ir trečia oficialia Bendrijos kalba. Tačiau žodis "viza" viršutinėje eilutėje gali būti rašomas bet kuria viena oficialia Bendrijos kalba.--------------------------------------------------

Summary:
Vienoda vizų forma Europos Sąjungai nepriklausančių šalių piliečiams
Vienoda vizų forma Europos Sąjungai nepriklausančių šalių piliečiams
 
DOKUMENTAS, KURIO SANTRAUKA PATEIKIAMA:
Reglamentas (EB) Nr. 1683/95 dėl vienodos ES vizų formos taisyklių
KOKS ŠIO REGLAMENTO TIKSLAS?
1995 m. Europos Sąjunga sukūrė vienodą ES vizų formą – įkliją ES nepriklausančių šalių piliečių, kuriems privaloma viza, kelionės dokumente.
Šiuo reglamentu nustatomos taisyklės dėl vienodos vizų formos ne tik Šengeno šalims*, bet taip pat Airijai ir Jungtinei Karalystei (1).
PAGRINDINIAI ASPEKTAI
Vienodos formos viza taikoma:numatytam buvimui vienoje ar keliose Šengeno erdvės šalyse, iš viso trunkančiam ne ilgiau kaip tris mėnesius;  tranzitui per Šengeno šalių oro uostų tarptautinio tranzito zoną („oro uosto tranzitinė viza“).  Pavyzdžiui, vienos Šengeno šalies išduotos trumpalaikės vizos turėtojas turi teisę keliauti 26 šalyse ne ilgiau kaip 90 dienų per 180 dienų laikotarpį.Vizoms, skirtoms ilgesniam laikotarpiui (t. y. leidžiančioms įsidarbinti, kurti verslą, imtis darbo ar profesinės veiklos), ir toliau taikomos nacionalinės procedūros.Informacija vizos įklijojeVienodos formos vizos įklijoje nurodoma, kiek dienų ES nepriklausančios šalies pilietis gali būti Šengeno erdvėje, Airijoje ir Jungtinėje Karalystėje (1). Šengeno vizos atveju dienos yra skaičiuojamos nuo atvykimo į Šengeno erdvę dienos (atvykimo spaudo) iki išvykimo iš Šengeno erdvės dienos (išvykimo spaudo), abi dienos imtinai.Tiksli vizos galiojimo trukmė yra nurodoma vizos įklijoje prie „Apsilankymo trukmės“.
Reglamentu (ES) 2017/1370 nustatomas naujas vizos įklijos dizainas su papildomomis apsaugos priemonėmis, kad nebūtų galima suklastoti. Airijai ir Jungtinei Karalystei (1) netaikomos naujosios priemonės, įsigaliojusios 2017 m. rugpjūčio 17 d. Nepaisant to šios šalys gali prašyti Europos Komisijos sudaryti susitarimus, kad su jomis būtų keičiamasi technine informacija, susijusia su jų nacionalinių vizų išdavimu.
Techninės specifikacijosVienodos formos viza turi atitikti:technines specifikacijas dėl visuotinai pripažįstamų apsauginių požymių, aiškiai matomų plika akimi, įskaitant: integruota fotografiją, pagamintą pagal aukštus apsaugos standartus,logotipą, kurį sudaro išduodančiosios šalies arba šalių grupės (Beniliukso atveju) pavadinimą žyminti raidė arba raidės;  kitas technines specifikacijas, kuriomis siekiama užkirsti kelią vizų padirbinėjimui bei klastojimui ir suteikti būdų, kaip užpildyti vizą.  Kiekviena ES šalis gali paskirti ne daugiau kaip vieną įstaigą, atsakingą už vizų spausdinimą. Ji privalo pranešti šios įstaigos pavadinimą Komisijai ir kitoms ES šalims.
Naujos vizos įklijos techninės specifikacijos bus nustatytos Komisijos įgyvendinimo sprendimu. Reglamentas bus taikomas ne vėliau kaip praėjus 15 mėnesių nuo to laiko, kai buvo priimtos papildomos techninės specifikacijos, nurodytos Reglamente (EB) Nr. 1683/95.
NUO KADA TAIKOMAS ŠIS REGLAMENTAS?
Reglamentas taikomas nuo 1995 m. rugpjūčio 3 d.
KONTEKSTAS
Daugiau informacijos žr.:Vizų politika (Europos Komisija).  
SVARBIAUSIOS SĄVOKOS
Šengeno šalys: Austrija, Belgija, Čekija, Danija, Estija, Graikija, Islandija, Ispanija, Italija, Latvija, Lenkija, Lichtenšteinas, Lietuva, Liuksemburgas, Malta, Nyderlandai, Norvegija, Portugalija, Prancūzija, Slovakija, Slovėnija, Suomija, Švedija, Šveicarija, Vengrija ir Vokietija.
PAGRINDINIS DOKUMENTAS
1995 m. gegužės 29 d. Tarybos reglamentas (EB) Nr. 1683/95, nustatantis vienodą vizų formą (OL L 164, 1995 7 14, p. 1–4)
Vėlesni Reglamento (EB) Nr. 1683/95 daliniai pakeitimai buvo įterpti į pradinį tekstą. Ši konsoliduota versija yra skirta tik informacijai.
SUSIJĘ DOKUMENTAI
2009 m. liepos 13 d. Europos Parlamento ir Tarybos reglamentas (EB) Nr. 810/2009, nustatantis Bendrijos vizų kodeksą (Vizų kodeksas) (OL L 243, 2009 9 15, p. 1–58)
Žr. konsoliduotą versiją.
2002 m. vasario 18 d. Tarybos reglamentas (EB) Nr. 333/2002 dėl vienodo pavyzdžio vizų įklijų formų, valstybių narių išduodamų asmenims, turintiems kelionės dokumentus, kurių nepripažįsta tas įklijų formas rengianti valstybė narė (OL L 53, 2002 2 23, p. 4–6)
Žr. konsoliduotą versiją.
paskutinis atnaujinimas 01.02.2018(1) Nuo 2020 m. vasario 1 d. Jungtinė Karalystė išstoja iš Europos Sąjungos ir tampa trečiąja šalimi (ne ES šalimi).